# Achal Prabhala

Achal Prabhala és un escriptor, activista i investigador indi que el 2011 vivia a Bangalore, Karnataka. Se'l coneix sobretot arran de la seva feina sobre els drets de propietat intel·lectual als àmbits de la medicina i del coneixement. També és membre del consell d'administració del Centre per a Internet i la Societat (en anglès: Centre for Internet and Society) i de l'Advisory board de la Fundació Wikimedia.

## Achal Prabhala, escriptor i investigador

Entre les seves diverses publicacions, ha escrit un assaig "Yeoville confidential" que es va publicar a Johannesburg: Elusive Metropolis, obra col·lectiva famosa, entre diversos escriptors i artistes coneguts d'Àfrica del Sud o d'altres països, com ara Achille Mbembe. També ha publicat diversos articles a Outlook, una de les revistes més populars a Índia. El 2010, va ser coautor del llibre Access to knowledge in Africa ("Accés al coneixement a Àfrica") amb diversos experts en aquest àmbit
A més a més Achal Prabhala treballa com a investigador crític de la propietat intel·lectual als àmbits de la medicina i del coneixement. Entre 2004 i 2006 va ser coordenador d'une campanya per a oferir l'accés a material educatiu a Àfrica del Sud. També fa recerca sobre la qüestió de l'IPR conjuntament amb el Fòrum de Llei Alternativa a Índia.
El 2007, Prabhala amb altres activistes van fer públic l'informe del Comitè Mashelkar que donava suport a la indústria internacional pharma amb les seves recomanacions. Van afirmar aleshores que, per mor de complaure aquella indústria internacional, el comitè havia copiat paraula per paraula una part d'un informe dut a càrrec per Shamnad Basheer, el qual havia rebut un finançament d'un consorci de firmes multinacionals. Arran d'aquesta divulgació i de l'acusació de plagi, Raghunath Anant Mashelkar, el Director General en aquella època del Consell d'Investigació Científica i Industrial (CSIR), va demanar al govern de suprimir aquest informe que havia redactat un grup que ell mateix havia dirigit

## Implicació de Prabhala a dintre del moviment Wikipedia

A més de les seves activitats d'escriptor i d'investigador, Prabhala es coneix més al si del moviment Wikipedia pel seu paper al Consell d'Administració de la Fundació Wikimedia
d'ençà el 2005. Conjuntament amb Priya Sen i Zen Marie, Prabhala va realitzar recentment la pel·lícula People are Knowledge. Aquesta pel·lícula, que es va finançar en gran part mitjançant un ajut de 20.000 dòlars de la Fundació Wikimedia, es va dur a terme en el marc d'un projecte de recerca que cercava com fer servir mètodes nous per a citar a la Viquipèdia.

## Obres

* Access to knowledge in Africa (2010) escrit amb C. Armstrong, J. De Beer, D. Kawooya i T. Schonwetter.
* The best of Quest (2011) amb Laeeq Futehally i Arshia Sattar.
* Civil Lines 6 (2011) amb Mukul Kesavan i Kai Friese.

## Referències

* ↑ «One among the clan of Wikipedians». 27 gener 2011. The Hindu.
* ↑ «The Centre for Internet & Society».
* ↑ «Wikipedia to increase local language content». Jan 14, 2011. The Times of India.
* ↑ «Advisory Board : Achal Prabhala». Arxivat de l'original el 2013-09-28. [Consulta: 16 novembre 2011].
* ↑ «Wikipedia may soon launch India edition». SiliconIndia, 01-02-2010.
* ↑ books.google.cat
* ↑ «Outlook - Google Llibres». [Consulta: 6 juliol 2012].
* ↑ «Outlook Traveller - Google Llibres». [Consulta: 7 juliol 2012].
* ↑ «Access to Knowledge in Africa: The Role of Copyright - Chris Armstrong, Jeremy De Beer, Dick Kawooya - Google Llibres». [Consulta: 6 juliol 2012].
* ↑ Digital decision making: back to the future. Springer, 2007, p. 288. ISBN 9781846286728.
* ↑ «Patent Wrong». The Times of India, Feb 12, 2007.
* ↑ «First attempt to dent a compromised patent system». The Hindu, Feb 12, 2007 [Consulta: de novembre 16, 2011]. Arxivat de setembre 16, 2011, a Wayback Machine. «Còpia arxivada». Arxivat de l'original el de setembre 16, 2011. [Consulta: de novembre 16, 2011].
* ↑ «Mashelkar, The Indian Express and me».
* ↑ «‘Plagiarism’ in his panel's report, Mashelkar tells Govt to withdraw it». The Indian Express, Feb 22 2007.
* ↑ «Mashelkar committee on Patent Law withdraws report; seeks more time». The Hindu, Feb 22, 2007 [Consulta: de novembre 16, 2011]. Arxivat de setembre 30, 2007, a Wayback Machine. «Còpia arxivada». Arxivat de l'original el de setembre 30, 2007. [Consulta: de novembre 16, 2011].
* ↑ «Mashelkar takes back report after plagiarism row». The Times of India, Feb 22, 2007.
* ↑ «Wikipedia, growing local». The Indian Express, Jul 17 2010.
* ↑ «Wikipedia may soon open its India chapter». The Economic Times, 02-02-2010.
* ↑ Noam Cohen «When Knowledge Isn't Written, Does It Still Count?». The New York Times, 07-08-2011 [Consulta: 17 agost 2011].

## Enllaços externs

* The Road To Wellville d'Achal Prabhala
* Outlook India: Achal Prabhala
* Battling HIV/AIDS – A Decision Maker's Guide to the Procurement of Medicines and Related Supplies